  Майя Бывальцева Удмуртилэн тӧроезлэсь ужзэ быдэсъясь Александр Бречалов элькунысь нылпи юртъёс но школа-интернатъёс понна журналъёсты но газетъёслы гожтӥськиз. Со сярысь ивортэ улосвыл тӧролэн но кивалтэтлэн пресс-службазы. Александр Бречалов изданиослы арлы гожтӥськиз Россиысь Почталэн Петербургысь экономикая калыккуспо форумын ортчем «Дерево добра» ӟечлэсьтон ужрадэз улсын. Акциез радъясьёслэн чакламзыя, котькуд мылкыд карись пересьёслэн но ветеранъёслэн юртъёссы, школа-интернатъёс, нылпи юртъёс понна газетъёслы но журналъёслы гожтӥськыны быгатэ. Газет-журналъёс вуозы Каракулиноысь школа-интернатэ, Якшур-Бӧдьяысь школа-интернатэ, Нылгаысь нылпи юрт, Балезиноысь нылпи юрт, Ижкарысь ляб тазалыко пиналъёс понна 4 номеро школа. Соос «Девчонки-мальчишки. Школы ремесла», «Детская энциклопедия» но мукет журналъёсты басьтозы. Озьы ик Александр Бречалов подшефной ужъюртэз — Киров улосвылысь Орлов карысь нимысьтыз училище понна кыкетӥзэ ни газетъёслы но журналъёслы гожтӥськиз. Отысь быдэ вуымтэос доры «Военный», «Родина», «Подвиг», «Военная история», «Чудеса и приключения детям», «Мир техники для детей» журналъёс вуозы. Тегъёс: Дышетон Ижкар Удмуртия Санкт-Петербург пиналъёс школаос  